趙永

趙永（），字爾錫，號類庵，長陵衛官籍，直隸臨淮縣（今江蘇盱眙縣）人，明朝政治人物。

 生平 
弘治十一年（1498年）戊午科順天府鄉試第一百三名舉人，弘治十五年（1502年）壬戌科會試第十五名，二甲第二十八名進士，選翰林院庶吉士，十七年十月授編修，為大學士李東陽門生。九年秩满，正德十年（1515年）十一月升本院侍讀，十一年五月升右春坊右諭德兼侍講，十四年三月他繼任魯鐸的國子監祭酒職位。世宗即位，侍經筵日講，嘉靖四年（1525年）五月升任南京禮部右侍郎，尋攝部篆，六年三月以考察拾遗，令致仕。大學士楊一清重其才，欲引以自助，后經人挑撥。趙永正色后辭職致仕回鄉《明史》（卷163）：“大學士李東陽生日，鐸為司業，與祭酒趙永皆其門生也，相約以二帕為壽。比檢笥，亡有，徐曰：「鄉有饋乾魚者，盍以此往？」詢諸庖，食過半矣，以其余詣東陽。東陽喜，為烹魚置酒，留二人飲，極歡乃去。永，字爾錫，臨淮人。與鐸同年進士，亦官編修。復與鐸相繼為祭酒。尋遷南京禮部侍郎。大學士楊一清重其才，欲引以自助，乃為他語挑之。永正色曰：「可以纓冠汙吾道乎？」遂請致仕去。人服其廉介。”。嘉靖二十七年正月卒于家，享年八十《國朝獻徵錄·卷三十七》：呂本《南京禮部右侍郎趙永傳》：趙永字爾鍚直隷鳳陽府臨淮縣人長陵衞軍籍寄養順天府學沉靜簡默博洽淵中從大學士李文正學文正曰此子風骨不凡而造詣宏博遠到之才也登壬戌進士授翰林編修纂修實錄忤逆瑾瑾欲左遷銓部疏勤慎竟復職瑾終銜之永裕如也辛未甲戌兩主會試文衡崇雅黜浮文體復古授侍讀轉春坊太子右諭德充經筵講官奉命主武舉武廟南狩以居守有勞賜金麒麟服陞國子監祭酒表建師模嚴飭士習抑請托進廉節動遵矩範不阿權要海內嚮風翕然丕變今上登極仍命直經筵兼日講官每進講必先焚香閉戶積誠滌慮以冀感通駕幸大學賜坐講尚書大禹謨敷陳剴切進止雍容上屢注目罷講聖諭褒獎翌日率諸生表謝上賜勑及彩幣二襲仍賜宴寵異偶因疾在告上念講官無直諫者遣鴻臚寺賫旨至臥榻諭起供職永感恩流涕力疾入謝未幾復以言忤當路辭解日講官轉南京禮部右侍郎尋攝部篆永修禮敦俗風化一新時內閣缺輔臣永負時望大學士楊一清恐相遇不合佯以他意挑之永曰吾可以纓冕凂吾道乎具疏乞休隱居都下不出戶庭都給事中董進第御史王瑛率諫垣臺臣薦永名重玉堂化覃璧水退居於輦轂之下而蹤跡愈幽充養乎經濟之才而聲猷實富吏部亦首疏起永竟不出築精舍數椽繚以筠檜橫琴抱膝若將終身。嘉靖戊申卒於家，壽八十。所著有《類菴稿》《文華講義》《南京錄》《瀛洲詩》《北歸稿》。。

著作
有《類菴稿》《文華講義》《南京錄》《瀛洲詩》《北歸稿》等。

家族
曾祖父趙仲良，贈懷遠將軍指揮同知；祖父趙雲；父趙貴，母胡氏。慈侍下。弟趙昶。

参考文献

Category:明朝國子監祭酒
Category:南京禮部侍郎
Category:趙姓
Category:盱眙人
Category:明朝庶吉士
Category:明朝翰林院编修